பள்ளிகள் மற்றும் மேல் கல்வி வளர்ச்சிக்கு: இந்த இருபது ஆண்டுகளில் மிகவும் நலிந்து ஊழலினால் பாதிக்கபட்டு இருக்கும் துறை கல்வித்துறை. பள்ளிகள், கல்வி சாலைகள் எல்லாம் அதுவும் தனியார் நிறுவனங்களால் தொடங்கபட்டிருக்கும் பல (ஆயிரக் கணக்கான பள்ளிகள், நூற்றுக்கணக்கான தொழிற் கல்வி சாலைகள்) நிறுவனங்கள் சாராய வியாபாரத்தை காட்டிலும் மோசமான தரங்கெட்ட நிலையில் செயல்படுகின்றன என்றால் மிகையாகாது. அதுவும் மிக அதிகமான வசூலிக்கபடும் கல்வி கட்டணங்கள், தமிழக நடுத்தர மற்றும் கீழ்தட்டு மக்களை வாழ்நாள்(perrenial) கடனாளிகளாக அடிமைகளாக நடுத்தெருவுக்கு கொண்டுவந்துவிட்டது எனலாம். தனியார் கல்வி சாலைகளின் கட்டணங்களை மட்டுபடுத்துவது, அரசு கல்லூரிகளின் கட்டணங்களுக்கு இணையான நிலைக்கு கொண்டு வருவது அரசின் கடமையாகும்.